पड़ोसी युवक निकला 6 साल की बच्ची का हत्यारा, दुष्कर्म की आशंका
सादुलशहर. बच्ची का शव बरामद करने के बाद ले जाते हुए पुलिस अन्य।
विभित्स वारदात से पर्दा उठाने में गली के कॉर्नर पर एक दुकान के बाहर लगे सीसीटीवी कैमरे में कैद हुए फुटेज भी कारगर सिद्ध हुए। इसमें मृतका को घर से दौड़कर बाहर निकलते देखा। युवक आशु के घर के आगे तक जाते देखा। इसके बाद बच्ची गायब हो जाती है। पुलिस ने इस फुटेज को कई बार देखा तथा जिस घर के सामने बच्ची का फुटेज गायब हुआ वह आरोपी आशु का घर था। पुलिस ने पूरी गली के घरों की तलाशी ली। माना जा रहा है कि आशु के घर पर विशेष नजर थी।
भास्कर संवाददाता|सादुलशहर
वार्डनंबर17 से मंगलवार दोपहर से लापता छह वर्षीय बच्ची का शव बुधवार दोपहर बरामद हो गया। आशंका है कि बच्ची की दुष्कर्म के बाद दुपट्टे से गला घोंटकर हत्या कर दी गई। पुलिस ने पड़ोस में ही किरयाने की दुकान करने वाले युवक आशु सोनी (20) पुत्र मनोहर लाल सोनी को राउंड अप कर लिया है। बच्ची की लाश इसी युवक के घर में पीछे के कमरे में पड़े कूलर में थी। सीओ ग्रामीण बच्चन सिंह के अनुसार आरोपी के माता कांता सोनी , पिता मनोहर लाल एवं बहन को भी राउंडअप कर पूछताछ की जा रही है। पुलिस ने इस मामले का 24 घंटे में खुलासा कर दिया। आरोपी पीड़ित परिवार का दूर से रिश्तेदार है।
खास बात यह है कि युवक घटना के बाद से ही पीड़ित परिवार के साथ बच्ची की तलाश का दिखावा करता रहा। उसने बच्ची के अपहरण की जानकारी देकर जांच भटकाने का प्रयास भी किया। बुधवार दोपहर करीब दो बजे लाश बरामद हुआ। शव के पास ही दुपट्टा भी बरामद हुआ है। सरकारी अस्पताल में महिला चिकित्सक के अभाव में पुलिस ने शव पुलिस वाहन से पोस्टमार्टम के लिए श्रीगंगानगर भेज दिया गया। गुरुवार को मेडिकल बोर्ड से पोस्टमार्टम करवाया जाएगा। मृतका निजी स्कूल में पहली कक्षा की छात्रा थी और माता-पिता की इकलौती संतान थी। विस्तृतसमाचार सिटी फ्रंट पेज पर
hin_Deva hin_Deva hin_Deva bho_Deva hin_Deva hin_Deva